נורמני (זמרת)

נורמני קורדיי המילטון (באנגלית: Normani Kordei Hamilton; נולדה ב-31 במאי 1996) היא זמרת, פזמונאית ורקדנית אמריקאית. היא חברה לשעבר בלהקת הבנות פיפת' הרמוני. בשנת 2017, הגיעה לגמר בגרסה האמריקאית של העונה ה-24 של "רוקדים עם כוכבים". הסינגל הראשון שלה שלא במסגרת הלהקה, הוא "Love Lies", שיצא בשיתוף עם חאליד משנת 2018. השיר הגיע למקום ה-9 במצעד הבילבורד הוט 100, ומאוחר יותר קיבל את תואר הפלטינה המשולשת על ידי איגוד תעשיית ההקלטות האמריקאי.

לאחר התפרקות הלהקה, השתתפה נורמני בשירים של ג'סי רייז וקוואבו. בנוסף לכך, היא שיתפה פעולה עם קלווין האריס במיני-אלבום שכלל שני שירים, Normani x Calvin Harris, והוציאה לאור את השיר "Waves" בשיתוף עם 6lack, בנובמבר 2018. שירה עם סם סמית' "Dancing with a Stranger", יצא לאור בינואר 2019 והגיע לעשירייה הפותחת בארצות הברית ובריטניה. סינגל הסולו הראשון שלה, "Motivation", יצא לאור באוגוסט 2019 וזכה להצלחה בארצות הברית.

 ביוגרפיה 
נורמני קורדי המילטון נולדה ב-31 במאי 1996, באטלנטה, ג'ורג'יה לדריק ואנדראה המילטון. יש לה שתי אחיות למחצה גדולות, אשלי ואריאל. לאחר שחיה מספר שנים בניו אורלינס, היא ומשפחתה עברו להתגורר ביוסטון, טקסס, אחרי התרחשות הוריקן קתרינה בשנת 2005. נורמני התחנכה בבית-ספר פרטי ומגיל 3 התחרתה בתחרויות ריקודים, התעמלות ויופי. נורמני מזדהה כקתולית.

 2012–2018: The X Factor ופיפת' הרמוני 

נורמני נבחנה לעונה השנייה של הגרסה האמריקאית של "The X Factor", בשנת 2012, עם שירה של אריתה פרנקלין, "Chain of Fools". היא עלתה לסיבוב הבא לאחר שכל ארבעת השופטים העבירו אותה. במהלך הסיבוב השני של התחרות היא הודחה ובכך סיימה את השתתפותה בתוכנית כאמנית סולו. עם זאת, היא הוחזרה לתוכנית והוכנסה ללהקה עם ארבע בנות נוספות: אלי ברוק, לורן ג'אורגוי, דינה ג'יין וקמילה קביו, שלימים הפכו לפיפת' הרמוני. בסיום העונה, הלהקה הגיעה לגמר וסיימה את אותו במקום השלישי.

באוקטובר 2013, הוציאה פיפת' הרמוני את המיני-אלבום שלה, Better Together. לאחר מכן, הוציאה הלהקה את אלבום הבכורה שלה, Reflection בשנת 2015, ואת אלבומה השני 7/27, הוציאה בשנת 2016. שני האלבומים כללו את הלהיטים "Worth It" ו-"Work from Home". ב-25 באוגוסט 2017, לאחר שקמילה קביו עזבה את הלהקה, הוציאה פיפת' הרמוני את אלבומה השלישי, Fifth Harmony. ב-19 במרץ 2018 הלהקה הודיעה על החלטתה לנקוט בהפסקה בלתי מוגבלת כדי שכל אחת מהחברות בה תתחיל בקריירת סולו.

 2017–הווה: קריירת סולו ואלבום בכורה 
נורמני התחרתה בעונה ה-24 של הגרסה האמריקאית של "רוקדים עם כוכבים", ששודרה ממרץ 2017, עד מאי 2017, לצד בן זוגה לריקוד, הרקדן הסלוני המקצועי ולנטין צ'מרקובסקי. השניים הגיעו לגמר, וסיימו את התחרות במקום השלישי. בתחילת אוגוסט 2017, ביצעה נורמני הופעת קמע בווידאו קליפ של זמר הרית'ם אנד בלוז, חאליד, "Young Dumb & Broke". באוקטובר 2017 נודע כי נורמני חתמה על חוזה הקלטות כאמנית סולו.

ב-14 בפברואר 2018, נורמני וחאליד הוציאו את השיר "Love Lies" לפסקול הסרט "באהבה, סיימון". השיר הצליח והגיע למקום התשיעי במצעד הבילבורד הוט 100. במאי 2018, אושר כי נורמני חתמה על חוזה דוגמנות עם Wilhelmina. באוגוסט 2018, נורמני הופיעה ברמיקס של ג'סי רייז לשיר "Body Count", עם קלאני. לאחר מכן היא התארחה בשיר "Swing" מאלבומו של קוואבו. ב-22 באוקטובר 2018 נורמני וקלווין האריס הוציאו שני שירים: "Checklist" עם וויזקיד ו-"Slow Down", כחלק ממיני-אלבום משותף. בתחילת נובמבר, הודיעה נורמני כי תהיה אחד ממופעי החימום במסגרת סיבוב ההופעות "Sweetener World Tour", של אריאנה גרנדה.

ב-11 בינואר 2019, שירה של נורמני ביחד עם סם סמית' "Dancing with a Stranger", יצא לאור, תוך שזכה להצלחה בבריטניה וארצות הברית. בהמשך, הוציאה נורמני את סינגל הסולו הראשון שלה, "Motivation", שנכתב ביחד עם גרנדה. השיר זכה לביקורות חיוביות מצד אמנים כמו אריאנה גרנדה, קארדי בי, זנדאיה, לורן הורגי, דיינה ג'יין, הלסי וקיילי ג'נר. בשבוע צאתו, הצליח השיר להיכנס אל מצעד המצעד הבילבורד הוט 100. בטקס ה-VMA שהתקיים בשנת 2019, ביצעה נורמני את השיר. נורמני שיתפה פעולה עם גרנדה וניקי מינאז' בשיר "Bad to You" בשביל פסקול הסרט "המלאכיות של צ'רלי" בנובמבר 2019.

בינואר 2020, נורמני והראפרית מייגן די סטליון הוציאו לאור את הסינגל "Diamonds", הסינגל המוביל מהסרט "ציפורי הטרף: והארלי קווין המהממת", שיצא לאקרנים ב-7 בפברואר 2020 בהפצתם של אולפני האחים וורנר. נורמני הופיעה ברשימת ה- של מגזין פורבס לשנת 2020.

ב-16 ביולי 2021, הוציאה נורמני את הסינגל "Wild Side" בהשתתפות קארדי בי. באוגוסט 2021, נורמני ביצעה הופעת קמע בווידאו קליפ של בייבי קים וקנדריק לאמאר 'לשיר "Family Ties".

נורמני הוציאה לאור את "Fair" ב-18 במרץ 2022. ב-6 באפריל 2022, הזמרת הוכרזה בתור הפרזנטורית של חברת החטיפים קראקר ג'יל, עבורה שרה גרסה מחודשת של השיר "Take Me Out To The Ballgame", יחד עם קליפ נלווה. ב-29 ביולי 2022, נורמני הוציאה את הסינגל "New to You" עם קלווין האריס, טינשיי ואופסט, בשביל אלבומו של האריס, Funk Wav Bounces Vol. 2.

באפריל 2024, נורמני הוציאה סינגל חדש בהשתתפות גאנה בשם "1:59" כטעימה ראשונה מאלבום הבכורה שלה Dopamine. ב-10 במאי של אותה השנה יצא לאור האלבום One of Wun של גאנה בו נורמני משתתפת ברצועה "$$$". ב-6 בדצמבר של אותה השנה, יצא לאור שיתוף פעולה בין חאליד ונורמני בשיר בשם "Personal". זוהי הפעם השנייה שהשניים משתפים פעולה, לאחר הלהיט המשותף שלהם "Love Lies" משנת 2018.

 דוגמנות 
בשנת 2018, תפקדה נורמני כפרזנטורית לחברת ההנעלה, פומה. בחודש נובמבר 2019 הוכרזה נורמני כפרזנטורית הראשונה של חברת בגדי ההלבשה התחתונה של ריהאנה, "Savage X Fenty". בשנת 2020, הפכה נורמני לדוברת של מותג האיפור אורבן דיקיי.

 דיסקוגרפיה 

אלבומי אולפן
 2024: Dopamine

 מיני-אלבומים 
 2018: Normani x Calvin Harris

 פילמוגרפיה 
שנהשםדמותהערות2011Bookברייןסרט קצר2012–2013The X Factorמתחרה, עונה 22014מעמידות פניםפרק אחד2015ברבי בבית החלומותThe 1989 World Tourסרט הופעה2016The Rideפרק אחד2017רוקדים עם כוכביםמתחרה, עונה 112018ליפ סינק באטלפרק אחדשוגר2019Savage X Fenty ShowThe Voiceיועצת לקלי רולנד2020המרוץ לדראג של רו פולשופטת אורחתSavage X Fenty Show: Vol. 22021Legendaryשופטת אורחתSavage X Fenty Show: Vol. 32023משפחת פראוד: קולניים יותר, גאים יותרג'יזלדיבוב; פרק: "The Soul Vibrations"2024Freaky Talesאנטיססרט קולנוע

 פרסים ומועמדויות 
שנהשם הפרסקטגוריהמועמדותתוצאה2018פרסי בחירת הנוערשיר הרית'ם אנד בלוז/היפ הופ הנבחר"Love Lies" (עם חאליד)2019פרסי ASCAPשירים זוכי פרסיםפרס המוזיקה של בילבורדשיתוף פעולה אהובשיר רדיופרסי Black Reelהשיר המקורי/מעובד הטוב ביותרפרס בחירת הקהלהווידאו קליפ של 2019"Dancing with a Stranger" (עם סם סמית')השיר של 2019פרסי בחירת הנוערשיתוף הפעולה המוזיקלי הנבחרשיר הפופ הנבחראמן הרית'ם אנד בלוז/היפ הופ הנבחרעצמהVMAקליפ האר אנד בי הטוב ביותר"Waves" (ביחד עם 6lack)2020פרסי המוזיקה הבריטיתשיר השנה"Dancing with a Stranger" (עם סם סמית')פרסי BMIפרסי המוזיקה של iHeartRadioשיתוף הפעולה הטוב ביותרהקליפ הטוב ביותרהכוריאוגרפיה הטובה ביותר בווידאו קליפ"Motivation"פרס הטיטניום"Dancing with a Stranger" (עם סם סמית')פרסי אייבור נובלוהיצירה המבוצעת ביותרפרסי הווידאו קליפים של MTVהכוריאוגרפיה הטובה ביותר"Motivation"פרס NAACP Imageשיר יוצא מן הכלל2021פרסי המוזיקה של MTV אירופההקליפ הטוב ביותר"Wild Side"פרסי הווידאו קליפים של MTVשיר הקיץפרסי הסול טרייןהופעת הריקוד הטובה ביותרקליפ השנהפרסי הלהיטים של וראייטימשתף הפעולה של השנהנורמני2022פרסי הווידאו קליפים של MTVהצילום הטוב ביותר"Wild Side"ה-R&B הטוב ביותרהכוריאוגרפיה הטובה ביותרפרס וביגיוון והכלה, פרסום, מדיה ויחסי ציבורGoogle: Black-owned Fridayקופירייטינג, פרסום, מדיה ויחסי ציבור הטובים ביותרסרטון גיוון והכלה (ממותג)

 סיבובי הופעות 
מופע חימום
 2019: אריאנה גרנדה - Sweetener World Tour

 קישורים חיצוניים 


 הערות שוליים 

קטגוריה:זמרות אפרו-אמריקאיות
קטגוריה:זמרים אפרו-אמריקאים
קטגוריה:רקדנים אמריקאים
קטגוריה:רקדניות אמריקאיות
קטגוריה:זמרות-יוצרות אמריקאיות
קטגוריה:זמרים-יוצרים אמריקאים
קטגוריה:משתתפי אקס פקטור (ארצות הברית)
קטגוריה:פורבס 30Under30
קטגוריה:מתחרי רוקדים עם כוכבים (ארצות הברית)
קטגוריה:אמריקאיות שנולדו ב-1996
קטגוריה:אמריקאים שנולדו ב-1996